cyanic-selkie/wikianc huggingface dataset:
Kane (showpainija)
Masked Kane (2011–2013)
Marraskuussa 2011 oli viittauksia Kanen paluusta ja lopulta joulukuussa Kane teki paluun ylläpidettyään aluksi metallista naamiota ja keskeytettyään Mark Henryn ja John Cenan välisten ottelun hyökkäämällä Cenan kimppuun ja paljastamalla uuden naamionsa. Kane kohtasi tämän jälkeen Cenan joulukuussa viidesti, mutta hävisi jokaisella kerralla hylkäyksellä. Sama jatkui myös läpi tammikuun ja helmikuun 2012, kunnes maaliskuussa Kane otti ensimmäisen voittonsa R-Truthia vastaan. Hän kohtasi sen jälkeen uudelleen Cenan kymmenen kertaa Last Man Standing -ottelussa, mutta hävisi jokaisella kerralla. Kane onnistui välissä voittamaan Big Show’n, sekä Randy Ortonin ja Sheamusin tag team ottelussa yhdessä Daniel Bryanin kanssa. Huhtikuussa Kane voitti Ortonin WrestleMania XXVIII:ssa, jonka jälkeen Kanen tappioputki jatkui läpi huhtikuun. Heikosta menestyksestä huolimatta Kane haastoi kesäkuussa Sheamusin WWE:n raskaansarjan maailmanmestaruudesta, mutta hävisi ottelun. Heti perään Kane voitti The Great Khalin ykköshaastajan paikasta ja sai näin uuden tilaisuuden otella raskaansarjan mestaruudesta Sheamusia vastaan. Kane haastoi kahdesti Sheamusin, mutta hävisi molemmilla kerroilla mestaruuden. Noin viikkoa myöhemmin Kane sai uudelleen tilaisuuden otella mestaruudesta, mutta hävisi jälleen kahdesti Sheamusille mestaruusottelun. Kane haastoi heti perään CM Punkin WWE:n mestaruudesta 3-Way -ottelussa yhdessä Daniel Bryanin kanssa, mutta hävisi ottelun. Loppukuusta Kane voitti viimeiset kolme otteluaan Heath Slateria ja kahdesti Chris Jerichoa vastaan. Heinäkuussa Kane haastoi jälleen CM Punkin WWE:n mestaruudesta tällä kertaa 4-Way -ottelussa, mutta oli häviävänä osapuolena. Myöhemmin Kane oli mukana ottelemassa ykköshaastajan paikasta Money in the Bank -ottelussa, jonka John Cena lopulta voitti ja vei Kanen ja kolmen muun painijan mahdollisuuden haastaa CM Punk. Kane sai kuitenkin tilaisuutensa otella CM Punkia vastaan mestaruudesta 3-Way -ottelussa, jossa oli mukana myös Daniel Bryan. Kane ei kuitenkaan onnistunut tälläkään kertaa voittamaan mestaruutta. Kane sai vielä heinäkuun lopulla mahdollisuuden otella mestaruudesta kahdesti, mutta ei kyennyt voittamaan kummallakaan kerralla CM Punkia.
Corporate Kane (2013–2015)
Kane palasi lähes kahden kuukauden tauon jälkeen ottelemaan The Mizia vastaan, jonka hän voitti lyhyen ottelun päätteeksi. Kane nähtiin sittemmin Raw:ssa vannomassa valaa Stephanie McMahonille luovuttaen naamionsa ja olemalla yksi The Authority -ryhmän jäsenistä. Kane käytti tämän jälkeen pukua ja solmiota muiden yhtiön jäsenien tavoin, joiden tavoitteena oli saada Randy Orton uudeksi WWE mestariksi. Kane oli mukana vuoden 2014 Royal Rumblessa, jossa CM Punk pudotti hänet jatkosta, kunnes Kane tuli kesken ottelun takaisin ja pudotti vastaavasti Punkin jatkosta. Ottelun lopulta voitti Batista. Kane otteli myös WrestleMania XXX:ssa, jossa hän hävisi yhdessä Billy Gunnin ja Road Doggin kanssa Dean Ambroselle, Seth Rollinsille ja Roman Reignsille. Kane oli mukana kesäkuussa 2014 Money in the Bank -ottelussa, jossa panoksena oli WWE:n raskaansarjan mestaruus, jonka John Cena lopulta voitti. Tammikuussa 2015 Kane rikkoi Royal Rumblessa ennätyksen eliminoituaan viisi kilpailijaa ottelun aikana, jonka myötä hän nousi 44 eliminoitujen ottelijoiden määrään kaikki Royal Rumblet yhteenlaskettuna. Edellistä ennätystä pitivät hallussaan Shawn Michaels ja Undertaker 39:llä. Roman Reigns voitti 2015 Royal Rumblen, kun Kane putosi jatkosta kolmanneksi viimeisenä. Maaliskuussa Kane oli mukana WrestleMania XXXI:ssa kolmenkymmenen painijan Battle Royal -ottelussa, jonka voitti Big Show. Huhtikuussa Kane pääsi haastamaan John Cenaa Yhdysvaltain mestaruudesta, mutta hävisi ottelun. Kuukautta myöhemmin Kane sai uuden tilaisuuden otella kahdesti Yhdysvaltain mestaruudesta, mutta hävisi molemmilla kerroilla Cenalle. Kane otteli vielä heinäkuussa virkapukuisena Kanena, mutta jatkoi heikkoa menestystä läpi kaksivuotisen ajan.
Suur-Tokio
pienoiskuva|Suur-Tokion sijainti Japanissa pienoiskuva|Japanin laissa pääkaupunkiseutuun kuuluviksi määritellyt kunnat
Suur-Tokio on laaja Japanin pääkaupungin Tokion ympärille kasvanut metropolialue. Se on maailman suurin metropolialue: Yhdistyneiden kansakuntien määritelmän mukaan siellä on noin 38 miljoonaa asukasta (vuonna 2016). Se kuuluu maailman tärkeimpiin kaupunkialueisiin niin taloudellisesti, kulttuurillisesti kuin poliittisestikin. Sillä on maailman suurin kaupunkitalous, vuonna 2015 yli 1 600 miljardia dollaria, eli jonkin verran pienempi kuin Etelä-Korealla ja suurempi kuin New Yorkilla.
Suur-Tokion merkittävimmät kaupungit ovat Tokion lisäksi Jokohama, Kawasaki, Saitama, Sagamihara ja Chiba. Suur-Tokiolle on erilaisia määritelmiä, joista Japanissa yleinen on ”pääkaupunkiseutu”. Siihen kuuluvat Japanin lain mukaan Tokion metropolin lisäksi Kantōn alueen prefektuurit eli Chiba, Kanagawa, Saitama, Ibaraki, Tochigi ja Gunma sekä Yamanashin prefektuuri. Termiä voidaan käyttää myös kapeammassa merkityksessä viittaamaan vain Tokion metropoliin ja kolmeen läheisimpään prefektuuriin, Kanagawaan, Chibaan ja Saitamaan.
Yassine Chikhaoui
Yassine Chikhaoui (, s. 22. syyskuuta 1986 Aryanah, Tunisia) on tunisialainen jalkapalloilija, pelipaikaltaan keskikenttäpelaaja. Hän edustaa Qatarin pääsarjassa Al-Gharafaa.
Ura
Chikhaoui aloitti uransa ES Radesin junioreissa, josta hän myöhemmin siirtyi Étoile du Sahelin junioreihin vuonna 2002 ja pelasi edustusjoukkueessa vuodet 2004–2007. Kausien aikana Chikhaoui ehti voittaa Afrikan Confederation Cupin ja tulla valituksi vuoden tunisialaiseksi jalkapalloilijaksi vuonna 2006. Vuotta myöhemmin hän juhli ensimmäistä liigamestaruuttaan.
FC Zürich
FC Zürich ilmoitti 23. toukokuuta 2007 tehneensä viisivuotisen sopimuksen Chikhaouin kanssa. Lehtitietojen mukaan ranskalaisseurat Olympique de Marseille, RC Lens ja Le Mans UC olivat myös kiinnostuneita tekemään sopimuksen nuoren hyökkääjän kanssa. Uudessa joukkueessaan hän on pelannut hyökkääjänä, keskikentän laidoilla, sekä hyökkäävänä keskikenttäpelaajana. Chikhaoui osoittautui Zürichin kannalta hyväksi hankinnaksi. Hän pelasi Sveitsin pääsarjassa Axpo Super Leaguessa 18 ottelua ja onnistui maalinteossa 9 kertaa. Chikhaoui kuitenkin loukkasi polvensa kauden päätteeksi ja pelasi puolikuntoisena vuoden 2008 Afrikan-mestaruuskisoissa. Kisojen jälkeen hän päätti lepuuttaa polveaan toukokuusta 2008 arviolta elokuuhun asti, mutta polvivamman kuntouttaminen osoittautui pidempiaikaiseksi. Chikhaoui kävi maaliskuussa leikkauttamassa polvensa FC Barcelonan lääkintäkeskuksessa. Hän teki paluun pelikentille 26. huhtikuuta 2009 Sveitsin pääsarjan ottelussa Young Boysia vastaan, jossa Chikhaoui pelasi ottelun viimeiset 7 minuuttia. Hän pelasi lopulta yhteensä kuudessa ottelussa tehden yhden maalin FC Vaduzia vastaan. Kauden päätteeksi Chikhaoui juhli Sveitsin-mestaruutta.
Chikhaouin jalka ei ollut kuitenkaan vielä täysin kunnossa ja hän oli poissa koko alkukauden 2009-2010 joutuen jättämään muun muassa Mestarien liigan väliin. 13. maaliskuuta 2010 FC Zürichin valmentaja kertoi Chikhaouin harjoitelleen täyden harjoituspäivän ja olevan valmis pelaamaan illan ottelussa FC Arnauta vastaan. Chikhaoui pääsi myös kentälle 83 minuutin kohdalla kymmenen kuukauden pelaamattomuuden jälkeen. Hän pelasi kauden neljännessä ottelussaan täydet minuutit FC St. Gallenia vastaan 27. maaliskuuta 2010.
Maajoukkueessa
Chikhaoui pelasi ensimmäisen maaottelunsa Uruguayta vastaan 2. kesäkuuta 2006. Hän oli mukana myös vuoden 2006 MM-kisoissa, jossa pelasi yhdessä ottelussa 81 minuuttia. Chikhaoui oli mukana myös vuoden 2008 Afrikan kisoissa, jonka jälkeen hän oli lähes kaksi vuotta pois maajoukkuepeleistä polvivamman vuoksi.
Muuta
Chikhaoui tunnetaan kaikissa Konamin julkaisemissa Pro Evolution Soccer peleissä nimellä "Chirne". Lisenssi syistä johtuen hänen oikeaa nimeään ei saa pelisarjassa käyttää.
Super Paper Mario
Super Paper Mario on Intelligent Systemsin kehittämä ja Nintendon julkaisema tasohyppely-/roolipeli. Peli on julkaistu Wiille vuonna. Peli yhdistää keskenään sivuttain vierivää 2D-tasohyppelyä ja keveitä RPG-elementtejä.
Pelaaminen
Super Paper Mario on toinen Paper Mario -peli, joka sisältää tasohyppelyä. Paper Mario: The Thousand-Year Door -peli sisälsi pieniä tasohyppelykohtauksia, jotka toimivat pieninä piristysannoksina. Mario, Peach, Bowser ja Luigi ovat pelattavia hahmoja.
Juoni
Peli alkaa siitä, kun Mario ja Luigi aikovat mennä Peachin luokse. Talosta lähdettyään Toad tulee kertomaan, että Peach on kidnapattu. Mario ja Luigi lähtevät Bowserin luo mutta käy ilmi ettei hän ole siepannut prinsessaa. Pelin antagonisti Count Bleck ilmestyy ja kaappaa Luigin, Peachin ja Bowserin omaan ulottuvuuteensa. Mario jää omaan ulottuvuuteensa ja tapaa Pixlin nimeltä Tippi, joka vie hänet ulottuvuuksien väliseen Flipside-kaupunkiin. Tällä välin Count Bleck pakottaa Peachin ja Bowserin naimisiin, jonka seurauksena hän saa käsiinsä Kaaossydämen. Tämän voimin Bleck avaa maailmankaikkeuden tuhoavan tyhjiöreiän universumiin, jonka Mario näkee Flipsidessa tavattuaan Merlonin. Merlon kertoo Mariolle, että hänen on kerättävä ovientakaisista maailmoista kahdeksan Puhtaussydäntä, jos hän haluaa pysäyttää Count Bleckin suunnitelman.
Kerätessään sydämiä Mario löytää uusia Pixleitä, Peachin, Luigin, Bowserin, toisen kaupungin (Flopsiden), saa ystäviä eri ulottuvuuksista ja taistelee Bleckin kätyreitä vastaan. Myöhemmin Count Bleckin kätyri Dimentio tekee yllätyshyökkäyksen Merlonin luona ja siirtää sankarit eri puolille pelinsä päättäneiden maailmaa. Tehtyään vaikutuksen paikalliseen alamaailman kuningattareen, Mario ja Luigi palaavat Flipsideen ikään kuin kuolleista. He avaavat siellä uuden oven, palaavat alamaailmaan ja löytävät Bowserin sekä Peachin kiivetessään alamaailman yllä sijaitsevalle pilvikaupungille. Vapautettuaan tämän kaupungin Skellobittien vallasta, kaikki 8 Puhtaussydäntä on kerätty. He lähtevät viimein Count Bleckin omaan ulottuvuuteen tyhjiön juurelle, jossa taistelu maailman kohtalosta odottaa.
Pelihahmot
Jokaisella hahmolla on erilaiset erikoiskyvyt ja toiminnot.
Flipside
Flipside (kääntöpuoli) on ulottuvuuksien välillä oleva kaupunki. Kaupungissa on monia eri palveluita kuten korttikauppa, hotelli, ruokala, kauppa ja ennustaja. Kaupungissa on myös Pit of 100 Trials, jossa on sata erää läpäistävänä. Flipsidestä pääsee seitsemään eri maailmaan, mutta joka maailman avaamiseen tarvitaan sydän, joka on vietävä pilariin. Kaupungissa asuu monia eri hahmoja, joista on hyötyä kuten Merlon, joka kertoo Mariolle mitä tehdä.
Hjalmar Kahelin
Henrik Hjalmar Kahelin (vuodesta 1937 Kahanpää; 22. marraskuuta 1868 Jyväskylä – 9. joulukuuta 1958 Helsinki) oli suomalainen juristi. Hän oli Korkeimman hallinto-oikeuden hallintoneuvos 1918–1939 ja virkaylioikeuden puheenjohtaja 1926–1939. Kahelin oli oikeusministerinä 1919–1920.
Kahelinin vanhemmat olivat Jyväskylän lyseon rehtori Karl Henrik Kahelin ja Agnes Charlotta Aejmelaeus. Kahelinin puoliso oli vuodesta 1898 opettaja Anna Maria Karolina Wallin, jonka isä oli seminaarinlehtori Olai Wallin. Heillä oli neljä lasta, joista yksi oli suomentaja Aune Brotherus. Kuurojen koulun opettaja ja johtaja Maria Kahelin oli puolestaan Hjalmar Kahelinin sisar.
Kahelin kirjoitti ylioppilaaksi Jyväskylän lyseosta 1887. Yleisen oikeustutkinnon hän suoritti 1892 ja valmistui varatuomariksi 1895. Hän työskenteli tämän jälkeen asianajajana ja oli asianajotoimisto Kahelin & Walldénin osakkaana vuosina 1897–1900. Hän toimi kanslistina postihallituksessa vuosina 1900–1901, Porvoon hiippakunnan tuomiokapitulin sihteerinä vuosina 1901–1909 sekä senaatin kirkollis- ja opetustoimituskunnan esittelijänä ja sihteerinä vuosina 1909–1918. Suomen itsenäistyttyä Kahelin toimi Korkeimman hallinto-oikeuden jäsenenä ja hallintoneuvoksena 1918–1938 sekä virkaylioikeuden puheenjohtajana 1926–1939. Hän oli myös kustannusyhtiö WSOY:n apulaisjohtaja vuosina 1902–1935 ja Suomi-yhtiön johtokunnan sihteeri 1913–1917. Hän oli WSOY:n perustajan Werner Söderströmin serkku.
Kahelin oli oikeusministerinä Vennolan I hallituksessa elokuusta 1919 tammikuuhun 1920 Kansallisen Edistyspuolueen edustajana. Hän kuului puolueensa oikeistosiipeen ja kannatti useimmista muista ministereistä poiketen aktivistien toteutumatonta suunnitelmaa hyökkäyksestä Pietariin. Hän erosi hallituksesta jo muutaman kuukauden kuluttua, koska ei hyväksynyt eduskunnan joulukuussa 1919 hyväksymää lakia punavankien entistä laajemmasta yleisestä armahduksesta. Kahelin oli myös eduskunnan sivistysvaliokunnan sihteerinä vuonna 1908 ja perustuslakivaliokunnan sihteerinä vuoden 1917 toisilla valtiopäivillä sekä Suomen evankelisluterilaisen kirkon kirkolliskokouksen edustajana vuosina 1928, 1933 ja 1938.
Jason Dohring
Jason William Dohring (s. 30. maaliskuuta 1982 Ohio, Yhdysvallat) on yhdysvaltalainen näyttelijä. Hänet tunnetaan roolistaan televisiosarjassa Veronica Mars, jossa hän näytteli Logan Echollsia. Vuonna 2007 hän näytteli vampyyri Josef Kostania Moonlight-sarjassa. Hän antoi myös äänensä videopeliin Kingdom Hearts: Birth by Sleep vuonna 2010. Vuosina 2011–2012 Dohring näytteli herra Carpenteria draamasarjassa Ringer.
Yksityiselämä
Jason Dohringilla on neljä nuorempaa sisarusta, kaksoisveljet Robert ja Jonathan sekä kaksoissiskot Kirsten ja Kelsey. Hänen vanhempiensa nimet ovat Dough ja Laurie.
Dohring on ollut naimisissa 2004 vuodesta lähtien vaimonsa Laurenin kanssa. Elokuussa 2010 heille syntyi poika.
Televisio
Hän on näytellyt lukuisten televisiosarjojen yksittäisissä jaksoissa, muun muassa sarjoissa kuten Paljastavat valheet, C.S.I., Todistettavasti syyllinen, Amyn lailla, Käytäväpeliä, Kunnian miehet, Roswell, Vielä kerran, Ringer, Rooman sheriffi ja Baywatch sekä televisioelokuva Hän tuntee murhaajan.
SS Naronic
SS Naronic oli Harland and Wolff -telakan vuonna 1892 White Star Line -yhtiölle rakentama höyrylaiva. Alus lähti Liverpoolista 11. helmikuuta 1893 kohti New Yorkia, mutta katosi matkalla vieden 74 ihmistä mukanaan. Laivan kohtalo ei ole selvinnyt.
Historia
Naronic laskettiin vesille 26. toukokuuta 1892 ja lähti neitsytmatkalleen Liverpoolista New Yorkiin alle kaksi kuukautta myöhemmin, 15. heinäkuuta. 143-metrinen kaksipotkurinen höyrylaiva oli suunniteltu rahtilaivaksi. Laivassa oli kuitenkin myös joitakin matkustajapaikkoja, jotta varustamo selviytyisi lisääntyneestä liikenteestä muilla kuin New Yorkiin kohdistuneilla reiteillään. Ensimmäisen matkansa jälkeen Naronic teki viisi purjehdusta havereitta ennen kuin se lähti viimeiseksi jääneelle matkalleen 11. helmikuuta 1893, päällikkönään William Roberts.
Onnettomuus
New Yorkiin suuntautuneella matkallaan Naronicilla oli 50 hengen miehistö sekä 24 hoitajaa aluksen ensisijaiselle rahdille, karjalle. Lähdettyään Liverpoolista, alus pysähtyi pikaisesti Point Lynasissa, Walesissa päästääkseen luotsin maihin. Sen jälkeen alus suuntasi avomerelle.
Naronicin kadotessa langatonta lennätintä, jolla lähettää hätämerkin, ei ollut vielä keksitty, joten miehistö oli oman onnensa nojassa ongelmien sattuessa. Kaikki, mitä tapahtumista tiedetään, tulee kahdesta lähteestä.
Brittiläinen höyrylaiva SS Coventry raportoi nähneensä kaksi tyhjää Naronicin pelastusvenettä. Ensimmäinen pelastusvene löytyi kellumassa ylösalaisin 2.00 aamuyöllä 4. maaliskuuta. Toinen kello 14.00 löytynyt pelastusvene oli puoliksi täynnä vettä, mutta muuten hyvässä kunnossa. Ensimmäinen löytyi 19 mailin päästä paikasta, jossa RMS Titanic upposi (eräät lähteet antavat etäisyydeksi 90 mailia).
Toinen lähde ovat neljä myöhemmin löydettyä pulloa viesti sisällään. Viestit väittivät Naronicin olevan uppoamassa. Kaksi pulloa löydettiin Yhdysvalloista, toinen 3. maaliskuuta 1893 Bay Ridgestä, Brooklynistä, New Yorkista ja toinen Ocean viewistä, Virginiasta 30. maaliskuuta. Kolmas pullo löydettiin kesäkuussa 1893 Irlannin kanaalista ja neljäs 18. syyskuuta Mersey-joesta, lähellä laivan lähtöpaikkaa, Liverpoolia.
Kaikki neljä viestiä erityisesti mainitsevat Naronicin uppoamisen, mutta toinen pullo sisältää kaikkein yksityiskohtaisimman viestin:
Viestin on allekirjoittanut ”John Olsen, karjanhoitaja.” Laivalla ei kuitenkaan ollut matkustajaluettelon mukaan ketään sen nimistä; lähinnä ovat John O’Hara tai John Watson. Samantyylinen tulos on ensimmäisenä löydetyn pullon kanssa, viestin allekirjoittajan ”L. Winsel” -nimistä ei ollut matkustajaluettelossa. Kaksi muuta viestiä ovat allekirjoittamattomia. Tämän vuoksi on kyseenalaistettu pullojen luotettavuus aitoina todisteina laivan kohtalosta eikä asiasta suoritettu meriselitys hyväksynyt pulloposteja aidoiksi.
Alberto Aquilani
Alberto Aquilani (s. 7. heinäkuuta 1984 Rooma, Italia) on italialainen jalkapalloilija, pelipaikaltaan keskikenttäpelaaja.
Ura
Aquilani on AS Roman kasvatti. AS Roman edustusjoukkueessa hän debytoi vuonna 2002. Kaudella 2003–2004 Aquilani oli lainassa Triestinassa. Hän saavutti AS Roman riveissä Italian cupin ja Italian supercupin voiton vuonna 2007.
Kesällä 2009 Aquilani siirtyi Englannin Valioliigassa pelaavan Liverpoolin riveihin noin 25 miljoonan euron siirtosummalla. Loukkaantumisista kärsinyt Aquilani debytoi ensi kertaa Liverpoolin paidassa Arsenalia vastaan Carling cupin neljännellä kierroksella, jonka Liverpool hävisi 2–1. Valioliigadebyytin Aquilani teki Birmingham Cityä vastaan lokakuun 9. päivä. Peli päättyi 2–2 tasatulokseen. Ensimmäisen Valioliigamaalinsa Aquilani teki Portsmouthia vastaan 15. maaliskuuta, samassa pelissä hän myös syötti Fernando Torresin tekemän maalin. Aquilani valittiin ottelun parhaaksi pelaajaksi Liverpool fanien keskuudessa.
21. elokuuta 2010 Aquilani siirtyi takaisin kotimaahansa Italiaan Torinon jättiläiseen Juventukseen. Kyseessä oli kauden 2010–2011 mittainen laina, johon kuului 16 miljoonan euron osto-optio, minkä Juventus olisi voinut halutessaan lunastaa kauden päätteeksi.
Aquilani pelasi Fiorentinassa kolmen kauden ajan, kunnes siirtyi Portugalin pääsarjaan Primeira Ligaan ja Sportingiin.
26. elokuuta 2016 Serie A:ssa pelaava Pescara kiinnitti Aquilanin riveihinsä. Pescarassa hän ehti pelata puolen kauden verran ennen kuin Sassuolo teki italialaisen kanssa loppukauden kestävän sopimuksen. Tuolla kaudella Aquilani teki 25 ottelussa yhden maalin.
25. elokuuta 2017 Aquilani siirtyi La Ligassa pelaavaan Las Palmasiin.
Maajoukkueura
Aquilani debytoi Italian maajoukkueessa ystävyysottelussa Turkkia vastaan marraskuussa 2006. Vuonna 2008 Italian silloinen päävalmentaja Roberto Donadoni valitsi Aquilanin Italian EM-joukkueeseen vuoden 2008 kisoihin. Aquilani ei päässyt Marcello Lippin MM-joukkueeseen 2010 eikä Cesare Prandellin EM-joukkueeseen 2012. Aquilani esiintyi viimeisen kerran maajoukkuepaidassa marraskuussa 2014 ystävyysottelussa Albaniaa vastaan.
Nyingma
pienoiskuva|[[Padmasambhava|Padmasambhavaa, jota pidetään nyingma-linjan perustajana, esittävä patsas Bhutanissa.]] Nyingma (tiibetiksi རྙིང་མ་) on yksi tiibetinbuddhalaisuuden koulukunta. Kaikista nykyisistä koulukunnista nyingma on vanhin. Nimi nyingma tarkoittaa "aikaista koulukuntaa". Sen perustajaksi mainitaan Padmasambhava eli Guru Rinpoce. .
Erona muihin koulukuntiin nyingma sisältää joitakin ainutlaatuisia opetuksia: esim. Salaisen olemuksen tantra.
Nyingma-koulukunnan opetuksia voidaan välittää kahdella tavalla: kama ("kaukainen suullinen") ja terma ("läheinen aarre"). Kama tarkoittaa jatkuvaa ja katkeamatonta suullista opin välitystä, joka alkoi Intiasta, siirtyi Tiibetiin ja on jatkunut sikäläisten opettajien toimesta. Terma on opetus, jonka Padmasambhava havaitsi erityisen hyväksi tulevaisuutta ajatellen ja "kätki" niitä oppilaidensa tietoisuuteen sekä erilaisiin maantieteellisiin paikkoihin. Lisäksi hän jätti seuraajilleen ohjeet siitä, miten tunnistaa henkilö, jonka mielessä tällainen aarre on. Tällaisia henkilöitä kutsutaan nimellä tertön, ja ensimmäinen heistä oli Sangye lama (1000–1080). Tertönit ovat suora, eli läheinen, linkki Padmasambhavan opetusten ja sen hetkisen ajan välillä. .
Nyingma-koulukunta keskittyy erityisesti dzogchenin (eli Suuren täydellistymän) ymmärtämiseen, minkä kautta pyritään ymmärtämään myös omaa mieltä. . Kun ihminen ymmärtää paremmin omaa mieltään, hän kykenee opettamaan paremmin meditaatiota.
Kuolema (näytelmä)
pienoiskuva|Kuoleman kansi, 1927 Kuolema on Arvid Järnefeltin vuonna 1903 ensi-iltansa saanut näytelmä. Musiikin näytelmään sävelsi Jean Sibelius. Kuolema kertoo Paavalin elämästä hänen äitinsä kuoleman jälkeen. Näytelmässä käydään läpi Paavalin kaikki elämänvaiheet.
Guldhjälmen
Guldhjälmen on Ruotsin jääkiekkoilun merkittävimpiin luettu palkinto, jonka saajan valitsevat vuosittain pääsarja Elitserienin pelaajat keskuudestaan.
Palkinnon lahjoittavat Hockey-lehti ja Jofa, ja sitä on jaettu kaudesta 1985–1986 lähtien esikuvanaan NHL:n Lester B. Pearson Award -palkinto.
Gertrud (Hesse)
Gertrud on saksalaisen kirjailijan Hermann Hessen (1877–1962) vuonna 1910 ilmestynyt teos. Se on kuvaus nuoren säveltäjän elämästä ja onnettomasta rakkaudesta. Gertrud on myös syvällinen analyysi musiikin voimasta.
Franz Xaver Wagenschön
thumb|right|150px|Marie Antoinetten muotokuva vuodelta 1770. Franz Xaver Wagenschön (2. syyskuuta 1726 Littisch, Böömi – 1. tammikuuta 1790 Wien, Itävalta) oli böömiläissyntyinen taidemaalari. Hän muutti 1747 Wieniin opiskelemaan maalausta.
Alkuun hän maalasi muotokuvia, muun muassa Itävallan keisarinnan Maria Teresian lasten kuvat. Myöhemmin hän keskittyi uskonnollisiin maalauksiin. Wagenschönin tunnetuimpia teoksia lienee Ranskan kuningattaren Marie Antoinetten muotokuva vuodelta 1770.
Elektromyografia
Elektromyografia eli lihassähkökäyrä (EMG ) on tutkimus, jossa kuvataan lihasten ja hermojen sähköisiä ilmiöitä. Siinä rekisteröidään ja analysoidaan lihastoimintaan liittyviä sähköilmiöitä.
Yleisimpien EMG-laitteistojen avulla voidaan tutkia 1–16 eri lihasta samanaikaisesti
Fredrik Bremberg
Per Fredrik Bremberg (syntyjään Per Fredrik Lindquist; s. 21. kesäkuuta 1973 Västertälje, nyk. Södertälje, Ruotsi) on entinen ruotsalainen jääkiekkoilija.
Kaudella 2009–2010 Bremberg pelasi Jokereissa SM-liigassa. Kaudeksi 2010–2011 hän siirtyi Elitserieniin HV71-joukkueeseen. Bremberg teki HV71:ssä 25 pistettä, mutta hän sai potkut kauden 2011–2012 alkupuolella, syyskuun lopussa. Tämän jälkeen hän harjoitteli Djurgårdenin juniorijoukkueen kanssa, kunnes teki marraskuussa sopimuksen Timrån kanssa. Timråssa hän pelasi loppukauden aikana 23 ottelua runkosarjassa ja teki niissä 10 pistettä. Karsintasarjassa Bremberg oli Timrån parhaimpia pelaajia ja teki yhdeksässä pelissä kahdeksan pistettä. Kauden jälkeen hän siirtyi takaisin Djurgårdeniin, joka oli tippunut Allsvenskaniin. Bremberg lopetti jääkiekkouransa kauden 2012–2013 jälkeen.
Jan Benda
Jan Benda (s. 28. huhtikuuta 1972 Reet, Belgia) on Belgiassa syntynyt saksalainen jääkiekkoilija. Hänen vanhempansa ovat tšekkejä. Seurajoukkueissaan Benda on pelannut pääsääntöisesti keskushyökkääjänä, mutta maajoukkuetehtävissä puolustajan paikalla.
Junioriura
Benda pelasi 1980-luvun lopulla Düsseldorfer EG:n junioreissa, kunnes hän lähti kaudeksi 1989–1990 Kanadan OHL-junioriliigaan. OHL:ssa Benda kuului Oshawa Generalsin organisaation kolmen kauden ajan, tosin ensimmäisellä kaudella hän ei päässyt pelaamaan kuin yhdessä ottelussa. Viimeisellä kaudellaan OHL:ssa Benda sai 61 pelaamassaan ottelussa 35 pistettä.
Bundesliiga
Kanadasta palattuaan Benda sai sopimuksen 1. Bundesligassa pelanneen EHC Freiburgin joukkueeseen, jossa hän pelasi kauden 1992–1993. Kauden päätteeksi Bendalle ojennettiin Alois Schloder Trophy parhaana tulokashyökkääjänä. Seuraavalle kaudelle joukkue vaihtui Baijeriin Hedos Münchenin joukkueeseen. Kaudelle 2011–2012 Benda palasi Tšekin liigasta Saksan pääsarjaan Nürnbergin joukkueeseen, josta lainattiin 17 ottelun jälkeen EHC München in joukkueeseen. Tähän päättyi Bendan ura pääsarjatasolla. Seuraavan kauden hän pelasi 2. Bundesligassa pelaavan Dresdner Eislöwenin riveissä ja kauden 2013–2014 Oberligassa, Saksan 3. tasolla.
Pohjois-Amerikan sarjat
Ensimmäinen yritys Pohjois-Amerikan ammattilaissarjoihin oli edessä kaudella 1994–1995. Benda aloitti kauden AHL:n Binghamton Rangersin joukkueessa, mutta jo neljän pelatun ottelun jälkeen oli edessä komennus porrasta alemmaksi ECHL-liigaan. ECHL:n Richmondissa Benda tahkosi miltei piste per peli tahtia. Kauden saldoksi merkittiin 21 maalia ja 39 maalisyöttöä 62 ottelussa. Seuraavalle kaudelle tie toi takaisin Eurooppaan. Toiseen yritykseen vallata paikka NHL:ssä Benda lähti syksyllä 1997 solmittuaan vapaana agenttina sopimuksen Washington Capitalsin kanssa. NHL:ssa tilille kertyi yhdeksän ottelua, joissa syntyi kolme maaliin johtanutta syöttöä, mutta muutoin kausi kului AHL-farmijoukkue Portland Piratesin riveissä. AHL:ssa peli sujui varsin mallikkaasti miltei piste per peli tahdissa. Myöskään tämä toinen ja viimeiseksi jäänyt yritys Pohjois-Amerikassa ei kestänyt yhtä kautta pidempään.
Venäjän liiga
Kolmen Suomessa pelatun kauden jälkeen Benda suuntasi rahan perässä Venäjän superliigaan Ak Bars Kazanin joukkueeseen. Venäjällä pisteitä ei kuitenkaan syntynyt aivan samalla tahdilla kuin Suomessa, mutta silti Benda viihtyi Venäjällä neljä kautta. Viimeinen kausi kului Himik Voskresenskin ja Severstal Tšerepovetsin joukkueissa. Kaudeksi 2005–2006 Benda palasi takaisin Tšekin Extraligaan. Vuonna 2011 Benda siirtyi Saksaan.
Maajoukkueura
Kaudesta 1994 lähtien Benda kuului Saksan maajoukkueen vakiokalustoon. Tilillä on kolme olympiaturnausta, kahdeksat MM-kisat sekä vuoden 1996 World Cup turnaus. Väliin jäivät ainoastaan vuosien 1995 ja 2000 turnaukset sekä vuoden 1999 MM-kisat, jolloin Saksa joutui pelaamaan B-sarjassa. Vuoden 2005 MM-kisojen jälkeen Benda ei pelannut maajoukkueessa.
Ponnahdus Pinnalle
Ponnahdus pinnalle on vapusta 1955 alkaen järjestetty laulukilpailu, jonka kehittivät Jimi Martinkari, Heimo Kallio ja Jorma Vuori Turun Sanomalehtimies -yhdistyksen piirissä. Nimen kilpailulle antoi Jorma Vuoren puoliso Irja Vuori. Helsingissä oli sikäläinen sanomalehtimiesyhdistys järjestänyt vastaanvanlaista Vihreälle oksalle -kilpailua Linnanmäellä.
Voittajat
Ponnahdus pinnalle -kilpailun voittajia
3 kaveria
3 kaveria on vuonna 2012 perustettu suomalainen jäätelöbrändi, jolla nimellä suomalaisomisteinen Kolmen Kaverin Jäätelö Oy valmistaa jäätelöitä Helsingin Kontulassa. 3 kaveria oli vuonna 2017 Suomen arvostetuin jäätelöbrändi. Suomen lisäksi 3 kaveria -jäätelöä myydään Ruotsissa nimellä Tre Vänners Glass. Myynti Ruotsissa alkoi tammikuussa 2017. Vuonna 2018 myynti laajeni Saksaan, jossa jäätelöä markkinoidaan nimellä 3 Freunde Eis.
Yhtiö myy jäätelöitään 500 millilitran kotipakkauksissa. Maaliskuussa 2020 yhtiö lanseerasi viisi jäätelöpuikkoa ensimmäisenä pienempänä suomalaisena jäätelövalmistajana. Vuonna 2022 yhtiön valikoima laajeni jäätelötuutteihin.
Brändin historia
Yritys on alusta alkaen käyttänyt pääsääntöisesti suomalaisia raaka-aineita tuotteissaan.
Vuonna 2020 Kolmen Kaverin Jäätelö Oy teki 7,5 miljoonan euron liikevaihdollaan 1,1 miljoonan euron tuloksen.
Siuntion pitäjäntupa
Siuntion pitäjäntupa (ruots. Sjundeå sockenstuga) valmistui pitäjäntuvaksi Siuntioon, Uudellemaalle 1. syyskuuta 1876 ja toimi tehtävässä vuoteen 1920 asti. Hirsirakenteisessa tuvassa oli yksi pienempi huone ja yksi suurempi huone. Tupa sijaitsi Tyyskylän mailla Siuntion kirkonkylässä entisten kirkkotallien takana rinteessä Siuntion Pyhän Pietarin kirkon edessä. 1900-luvulla Siuntion pitäjäntupa purettiin, kun Suitiantietä levennettiin ja huonokuntoiselle pitäjäntuvalle ei jäänyt riittävästi tilaa jäädä paikalleen.
Pitäjäntuvassa pidettiin pitäjänkokouksia vuodesta 1876 vuoteen 1919.
Fallen Angel (TIXin kappale)
Fallen Angel (alun perin Ut Av Mørket) on norjalaisen laulajan TIXin esittämä kappale, jolla hän edusti Norjaa vuoden 2021 Eurovision laulukilpailussa Rotterdamissa.
Kappale kilpaili Euroviisujen finaalissa, jossa se sai 75 pistettä ja saavutti sijan 18.
Koripallon alle 17-vuotiaiden maailmanmestaruuskilpailut 2016
Koripallon alle 17-vuotiaiden maailmanmestaruuskilpailut 2016 järjestettiin Espanjan Zaragozassa 23. kesäkuuta – 3. heinäkuuta 2016. Historian neljänteen U17-MM-turnaukseen osallistui 16 maata, muun muassa ensikertalainen Suomi.
Yhdysvallat jatkoi täydellistä 17-vuotiaiden ikäluokan maailmanmestaruussarjaansa voitettuaan loppuottelussa Turkin 96–56. Liettua voitti pronssiottelussa Espanjan 81–63. Sekä Turkin että Liettuan MM-mitali oli ensimmäinen tässä ikäluokassa. Turnauksen arvokkaimmaksi pelaajaksi valittiin Yhdysvaltain Collin Sexton. Korikuninkuuden voitti Bosnia ja Hertsegovinan Džanan Musa. Muut MM-turnauksen tähdistöviisikkoon valitut pelaajat olivat Yhdysvaltain Wendell Carter jr., Liettuan Arnas Velička ja Espanjan Sergi Martínez.
Antiikin Fokis
pienoiskuva|upright=1.1|Fokis ja muut keskisen Kreikan antiikin aikaiset alueet kartalla. Fokis oli antiikin Kreikan maakunta, joka sijaitsi Keski-Kreikassa ja käsitti suunnilleen saman alueen kuin nykyinen Fokiin alueyksikkö.
Fokiin merkittävimpiä kaupunkeja olivat Delfoi ja Elateia. Fokiin kaupungit Delfoita lukuun ottamatta muodostivat liiton nimeltä Fokiin liitto. Fokiin asukkaasta eli fokislaisesta käytettiin etnonyymiä Fōkeus, myöhemmin latinaksi Phocensis.
Maantiede
Fokis oli pieni maakunta, jonka luoteispuolella sijaitsi Doris, pohjois- ja koillispuolella Opuntian ja Epiknemidian Lokris, itäpuolella Boiotia ja länsipuolella Ozolian Lokris. Etelässä Fokista rajasi Korintinlahti. Eräässä vaiheessa historiaa fokislaisilla oli satama myös Pohjoisen Euboianlahden rannalla Dafnuksessa niin, että Fokiin alue työntyi Epiknemidian ja Opuntian Lokriiden väliin.
Luonnonmaantiede
Fokis oli vuoristoista aluetta. Suuren osan siitä täytti Parnassos-vuori, jonka alempi osa Kirfis laskeutui Korintinlahden rantaan Kirrhan ja Antikyran välisellä alueella. Kirfiksen alapuolella sijaitsi hedelmällinen Krisan laakso, joka ulottui Korintinlahdelle. Fokiin koillis- ja itärajoilla sijaitsivat Lokriin vuoret, jotka olivat korkeampia ja hankalakulkuisia Epiknemidian Lokriin puolella, mutta matalampia Opuntian Lokriin puolella.
pienoiskuva|[[Parnassós|Parnassos-vuori.]] Parnassoksen ja Lokriin vuorten välissä virtasi Kefissos-joki, joka laski Kopais-järveen Boiotiassa. Kefissoksen laaksossa oli joitakin kapeita mutta hedelmällisiä tasankoja. Kefissoksen ja sen sivujokien lisäksi Fokiin ainoat merkittävämmät joet olivat Pleistos, joka virtasi Delfoin ohi, ja Herakleios, joka laski Korintinlahteen lähellä Bulista.
Kaupungit
Delfoi sijaitsi Parnassos-vuoren lounaisrinteessä. Elateia sijaitsi Kefissoksen varrella sen pohjoispuolella Lokriista Boiotiaan johtaneen tien varrella, luonnollisella reitillä Thermopylaista keskiseen Kreikkaan. Abai sijaitsi sekin Kefissoksen varrella, lähellä Boiotian rajaa. Muut merkittävät kaupungit Kefissoksen pohjoispuolella olivat lännestä itään Drymos eli Drymaia, Teithronion ja Ledon, ja eteläpuolella Kharadra, Lilaia, Erokhos, Amfikleia, Neon eli myöhempi Tithorea ja Parapotamioi. Parnassoksen ja Boiotian vastaisen rajan välisellä alueella sijaitsivat Daulis, Panopeus ja Trakhis. Parnassoksen rinteessä sijaitsivat Delfoin lisäksi Lykoreia, Krisa eli Krissa, Anemoreia ja Kyparissos. Parnassoksen länsipuolella ja lähellä Korintinlahtea sijaitsivat Krisan ja Delfoin satama Kirrha sekä Medeon, Ekhedameia, Antikyra, Ambryssos, Marathos, Stiris, Flygonion ja Bulis sekä sen satama Mykhos. Jo antiikin aikana oli epäselvää, olivatko Krisa ja Kirrha sama vai eri kaupunki.
Polikset
Fokiin polikset eli kaupunkivaltiot olivat:
Esihistoria ja mytologia
Antiikin aikaisen käsityksen mukaan Fokiin alkuperäisiä asukkaita olivat monet niistä heimoista, jotka asuttivat Kreikkaa ennen helleenien tuloa. Varhaisimpina asukkaina mainitaan lelegit, traakialaiset ja hyantit. Myöhemmin alueen valloittivat näiltä varhaisemmilta asukkailta Orkhomenoksen flegyait.
Arkaainen kausi
Fokis esiintyy antiikin historiassa ennen kaikkea siksi, että Delfoin oraakkeli kuului alun perin fokislaisille, ja Delfoi sijaitsi maakunnan alueella. Doorilaiset saivat kuitenkin Delfoin ja sen Apollonin temppelin hallintaansa jossakin välissä, eivätkä enää tunnustaneet yhteyttä fokislaisiin. Historiallisella ajalla fokislaisten ja delfoilaisten välit olivat vihamieliset ja riitaisat.
Varsinaiset fokislaiset asuttivat pääosin pieniä kaupunkeja, jotka sijaitsivat Kefissoksen kummallakin puolella. He muodostivat ikivanhan liittokunnan, Fokiin liiton, joka piti kokouksiaan Dauliissa rakennuksessa nimeltä Fokikon. Toisaalta sen keskukseksi mainitaan Elateia. Fokislaiset onnistuivat säilyttämään itsenäisyytensä ja torjumaan thessalialaisten useat hyökkäykset alueelle ennen persialaissotia. Eräällä kerralla he tuottivat thessalialaisille suuret tappiot lähellä Hyampolista.
pienoiskuva|Näkymä [[Bulis|Buliin arkeologiselta alueelta Korintinlahdelle.]] Kun Kserkses hyökkäsi Kreikkaan persialaissotien jälkimmäisessä hyökkäyksessä vuonna 480 eaa., fokislaiset olivat aluksi helleenisen liiton puolella persialaisia vastaan. Sodassa thessalialaiset onnistuivat kostamaan vanhoille vihollisilleen. He ohjasivat Persian armeijan Fokiihin, ja persialaiset tuhosivat kaksitoista fokislaista kaupunkia. Fokislaiset pakenivat ennen tätä Parnassos-vuorelle tai vuorten yli Ozolian Lokriihin. Jotkut fokislaiset joutuivat mukaan sotaan Persian puolelle, mutta vuorille paenneet tekivät hyökkäyksiä persialaisia vastaan.
Klassinen ja hellenistinen kausi
Kuten jo sanottua, Delfoin oraakkeli kuului alun perin fokislaisille. Vaikka delfoilaiset syrjäyttivät heidät, he eivät koskaan lakanneet vaatimasta oikeuksiaan siihen. Klassisen kauden alkupuolella vuonna 450/449 eaa. oraakkeli oli jälleen fokislaisten hallinnassa. Spartalaiset lähettivät sotajoukon ajamaan heidät pois ja palauttamaan oraakkelin delfoilaisille. Samalla spartalaiset laittoivat Delfoin eroamaan Fokiin liitosta.
Spartalaisten vetäydyttyä ateenalaiset marssivat Fokiihin ja antoivat temppelin jälleen fokislaisille. Nämä tapahtumat tunnetaan toisena pyhänä sotana. Myöhemmin peloponnesolaissodassa fokislaiset olivat Ateenan innokkaita liittolaisia. Nikiaan rauhassa vuonna 421 eaa. kuitenkin sovittiin, että delfoilaisten tuli saada olla itsenäisiä fokislaisista. Tämän jälkeen oraakkeli pysyi delfoilaisten hallussa aina vuoteen 356 eaa. saakka.
pienoiskuva|[[Stiris|Stiriksen akropolis.]] Vuoden 371 eaa. Leuktran taistelun jälkeen fokislaisista tuli Boiotian Theban alaisia. Epameinondaan kuoleman jälkeen fokislaiset luopuivat liitosta. Thebalaiset saivat kostoksi amfiktyoniliiton tuomitsemaan fokislaiset vuonna 357 eaa. maksamaan raskaat sakot sillä verukkeella, että he olivat viljelleet Kirrhan tasankoa. Kun fokislaiset kieltäytyivät maksamasta tätä sakkoa, amfiktyoniliitto pyhitti Fokiin alueen Apollonille, kuten Kirrhalle oli tehty parisataa vuotta aiemmin ensimmäisen pyhän sodan aikoihin. Fokislaiset valmistautuivat puolustautumaan. Fokislainen Filomelos sai heidät valtaamaan Delfoin Apollonin temppelin ja ottamaan sen aarteet sotakassaksi, jolla palkattiin suuri palkkasoturiarmeija. Tämä johti vuosien 356–346 eaa. kolmanteen pyhään sotaan.
Kun sota lopulta päättyi Makedonian Filippos II:n avustuksella, amfiktyoniliitto pääsi kostamaan fokislaisille. Se päätti, että kaikki Fokiin 22 kaupunkia Abaita lukuun ottamatta tuli tuhota ja niiden asukkaat hajauttaa kyliin, joissa kussakin sai olla korkeintaam 50 taloa. Fokislaisten tuli myös korvata temppelistä viemänsä aarteet vähitellen maksamalla 50 talenttia vuosittain. Myös fokislaisten kaksi ääntä amfiktyoniliiton kokouksissa otettiin heiltä pois ja annettiin Filippokselle.
Myöhemmin fokislaiset rakennuttivat useita kaupungeistaan uudelleen ateenalaisten ja näiden vanhojen vihollisten thebalaisten avulla, thebalaisten liityttyä Ateenan puolelle Makedoniaa vastaan. Fokislaiset taistelivat Kreikan kaupunkien itsenäisyyden puolesta Khaironeian taistelussa vuonna 338 eaa. ja Lamian sodassa 323–322 eaa. Myöhemmin hellenistisellä kaudella vuonna 232 eaa. fokislaiset vastustivat alueelle tunkeutuneita galleja, kun nämä yrittivät ryöstää Delfoin.
Allosteerinen säätely
Biokemiassa allosteerinen säätely tarkoittaa entsyymin tai proteiinin säätelyä siten, että spesifinen efektorimolekyyli sitoutuu proteiinin allosteeriseen kohtaan eli kohtaan, joka tarkoittaa jotain muuta kohtaa kuin proteiinin aktiivinen kohta. Efektoreja, jotka lisäävät proteiinin aktiivisuutta, kutsutaan allosteerisiksi aktivaattoreiksi. Proteiinin aktiivisuutta alentavia efektoreja kutsutaan allosteerisiksi inhibiittoreiksi. Termi allosteerinen tulee kreikan kielen sanoista allos, "toinen" ja steerinen, "muoto", joka viittaa säätelykohtaan, joka on muu kuin proteiinin aktiivinen kohta. Allosteerinen säätely on hyvä esimerkki takaisinkytkentä -säätelystä.
Voy a quedarme
Voy a quedarme on espanjalaisen laulajan Blas Cantón esittämä kappale, jolla hän edusti Espanjaa vuoden 2021 Eurovision laulukilpailussa Rotterdamissa.
Kappale kilpaili Euroviisujen finaalissa, jossa se sai kuusi pistettä ja saavutti sijan 24.
Allosteerinen säätely
MWC malli
MWC mallia, jota usein kutsutaan myös symmetriamalliksi, selittää entsyymin alayksiköiden kiinnittyvän siten, että niiden konformaatiomuutokset vaikuttavat kaikkiin muihinkin alayksiköihin. Näin kaikkien alayksiköiden on esiinnyttävä samassa konformaatiossa.
Jaksoittainen malli
Jaksoittainen malli ennustaa alayksiköiden olevan kytköksissä siten, että konformaatiomuutos indusoi saman muutoksen muihin. Näin alayksiköiden ei tarvitse välttämättä olla samassa konformaatiossa. Jaksoittainen malli on tiivistettävissä seuraaviin neljään kohtaan:
Allosteerinen aktivaatio
Allosteerinen aktivaatio tapahtuu, kun yhden entsyymin tai proteiinin substraatin sitoutuminen yhteen sitoutumiskohtaan lisää substraattien sitoutumista muihin sitoutumiskohtiin. Happimolekyylien sitoutuminen hemoglobiiniin on esimerkki allosteerisestä aktivaatiosta: Yhden happimolekyylin sitoutuminen yhteen alayksikköön lisää hapen sitoutumista muihin alayksikköihin. Hemoglobiinin tapauksessa happi on sekä substraatti että efektori. Allosteerinen eli "muu" kohta on hemoglobiinin kyseessä ollen happea sitovan alayksikön aktiivinen kohta eli hemiryhmä ja sen rautaioni.
Hallgrímur Pétursson
Hallgrímur Pétursson (1614 Hólar, Islanti – 1674 Ferstikla, Islanti ) oli islantilainen runoilija ja pappi. Islannin korkein rakennus, Hallgrímskirkja (Hallgrímurin kirkko) Reykjavíkissa on nimetty hänen mukaansa. Lisäksi samanniminen kirkko sijaitsee ainakin Saurbærissa.
Hallgrímur syntyi Hólarissa Pohjois-Islannissa, ja jätti kotimaansa nuorena. Hän sai Saksassa tapaamansa Brynjólfur Sveinssonin avustuksella opiskelupaikan Kööpenhaminassa. Myöhemmin Hallgrímur meni naimisiin Guðríður Símonardóttirin kanssa ja palasi Islantiin.
Hallgrímur toimi muun muassa kalastajana ennen kuin sai papinviran 1644. Spitaaliin sairastumisen vuoksi hän luopui virasta 1669. Hän on 1600-luvun islantilaisrunoilijoista merkittävin. Joitakin hänen runojaan on suomennettu. Lepran vaivaama Hallgrímur kuoli 27. lokakuuta 1674.
Hallgrímurin kirjalliseen tuotantoon kuuluu muun muassa Passíusálmar, 50:n laulettavaksi tarkoitetun virren kokoelma. Muita teoksia ovat Aldarháttur, Rímur af Lykla-Pétri og Magellónu ja Króka-Refs rímur. Islannin kirkon virsikirjassa on noin 70 hänen virttään.
Yksi hänen virtensä, hautajaisvirsi "Allt eins og blómstrið eina" on käännetty suomeksi, Suomen evankelis-luterialisen kirkon virsikirjan virsi 616 "Puhtaana niityn kukka". Se on Maj-Lis Holmbergin ja Niilo Rauhalan käännös vuodelta 1981. Suomenruotsalaisessa virsikirjassa se on virsi 556 "Lik ängens sköna blomma", Ulla-Britt Gustavsson-Pensarin 1971 ja 1982 tekemänä käännöksenä. Molemmat nämä käännökset ovat myös Ruotsin kirkon virsikirjassa, numerolla 746.
Antologiassa Skandinavian kirjallisuuden kultainen kirja (WSOY 1930) on näytteitä hänen runoistaan.
Malmin uimahalli
thumb|250px|Malmin uimahalli huhtikuussa 2011. Malmin uimahalli eli Urheiluhallit Malmi on Helsingin Ala-Malmilla sijaitseva uimahalli. Hallissa on 25 m uima-allas, opetusallas, pieni virkistysallas, jossa hierovia vesisuihkuja, kylmävesiallas, kahluuallas ja ulkokahluuallas. Normaalin saunan lisäksi hallissa on höyrysauna. Uimahallin yhteydessä on kahvila, kuntosali, solarium ja kesäaikaan myös aurinkoterassi.
Vuonna 1983 valmistuneen Malmin uimahallin omistaa Urheiluhallit Oy. Hallin peruskorjaus valmistui vuonna 2014.
Vuonna 2019 kerrottiin, että Malmin uimahallin yhteyteen suunnitellaan maauimalaa nykyisen pysäköintipaikan tilalle.
Aiheesta muualla
60.25111°N, 25.01611°W
Ophelia Lovibond
Ophelia Lucy Lovibond (s. 19. helmikuuta 1986 Lontoo, Yhdistynyt kuningaskunta) on englantilainen näyttelijä. Hän on esiintynyt muun muassa elokuvissa Nowhere Boy (2009), 4.3.2.1 (2010), Herra Popper ja pingviinit (2011) ja Guardians of the Galaxy (2014). Lisäksi hän on näytellyt monissa brittiläisissä draamasarjoissa ja tilannekomedioissa. Lovibond tunnetaan myös roolistaan yhdysvaltalaisessa tv-sarjassa Holmes NYC.
Lovibond on kotoisin Lontoosta. Hän aloitti näyttelemisen paikallisessa teatteriryhmässä kymmenvuotiaana. 12-vuotiaana hän sai ensimmäisen roolinsa televisiosarjasta The Wilsons – valehdeltuaan olevansa kaksi vuotta vanhempi. Elokuvadebyyttinsä hän teki Roman Polańskin Oliver Twistissä vuonna 2005. Hän on valmistunut Sussexin yliopistosta.
Oulun Lyseon lukio
Oulun Lyseon lukio on yksi kymmenestä Oulun kaupungin ylläpitämästä päivälukiosta.
Oulun Lyseon lukiossa on kansallisen lukio-ohjelman ohella toiminut vuodesta 1992 alkaen myös kansainvälinen linja, jossa noudatetaan International Baccalaureate -järjestön lukio-ohjelmaa (IB Diploma Programme). Lyseon IB-linjalla on kansainvälisiä urheilijanuoria palveleva sivutoimipiste Sotkamossa (Sotkamon urheilulukion tiloissa).
Vuodesta 2018 alkaen Oulun Lyseon lukion yhteydessä toimii myös Tyrnävällä sijaitseva August Sahlsten -lukio, jossa opiskelijat suorittavat opintonsa muun muassa etäopetuksen avulla sekä suorittamalla itsenäisiä tehtäviä.
Vuonna 2018 Oulun Lyseon lukion kansallisella linjalla oli 175 aloituspaikkaa ja sisään pääsi peruskoulun päättötodistuksen lukuaineiden keskiarvolla 8,67. Lisäksi IB-linjalle hyväksyttiin peruskoulutodistusten ja valintakokeiden perusteella 50 uutta opiskelijaa. August Sahlstenin lukioon puolestaan valittiin 30 opiskelijaa vähimmäiskeskiarvolla 7,67.
Historia
Oulun lyseon nimellä tunnettu 8-vuotinen oppikoulu aloitti toimintansa yksityiskouluna syksyllä 1874, sen perustajia ja ensimmäinen rehtori oli Wilhelm Lindstedt. Se oli Pohjois-Suomen ensimmäinen suomenkielinen yliopistoon johtava koulu. Ruotsinkielisiä oppikouluja oli Oulussa ollut jo 1600-luvulta lähtien. Koulun nimi oli tuolloin Oulun suomalainen yksityislyseo, mutta siitä käytettiin myös nimityksiä Oulun suomalainen lyseo, Oulun suomalainen klassillinen lyseo ja Oulun ensimmäinen suomalainen lyseo. Alkuajat olivat taloudellisesti raskaita, kunnes 1880-luvulla koulu pääsi valtionavun piiriin ja yksityislyseo muuttui 1883–1890 asteittain valtionlyseoksi. Vuodesta 1924 koulun nimenä oli Oulun lyseo. Vuosina 1971–1974 käytössä oli nimi Pokkitörmän yhteislyseo, kunnes 1974 peruskoulu-uudistuksen yhteydessä koulu siirtyi valtiolta Oulun kaupungin omistukseen ja samalla siitä tuli lukiokoulu, Oulun Lyseon lukio. Viisi alinta luokkaa (ns. keskikoululuokat) siirrettiin peruskouluun.
Rakennus
Nykyisen, uusklassista tyyliä edustavan rakennuksen suunnitteli Carl Ludvig Engel alun perin Oulun triviaalikoulun, ja sen seuraajan Oulun ruotsalaisen klassisen lukion käyttöön, ja se valmistui vuonna 1831. Koulua laajennettiin vuonna 1875 arkkitehtien Axel Hampus Dalströmin ja Florentin Granholmin suunnitelmien mukaan. Suomalainen klassinen lyseo muutti rakennukseen Svendelinin talosta, vaihtaen paikkaa Oulun ruotsalaisen lyseon kanssa. Juhlasalin käsittävän laajennuksen suunnitteli arkkitehti W. A. Tötterström (1899). Voimistelusalirakennuksen Kajaaninkadun puolella suunnitteli arkkitehti Theodor Granstedt vuonna 1907, ja sitä laajennettiin vuonna 1919. Linnankadun varren lisärakennus on vuodelta 1934 ja sen on suunnitellut arkkitehti Yrjö Sadeniemi.
Tunnettuja oppilaita
thumb|Koulun seinään on kiinnitetty muistolaatat kolmelle Suomen presidentille, jotka ovat olleet lyseon oppilaana.
Athens
Athens on Ateenan englanninkielinen nimi ja useiden kaupunkien nimi Yhdysvalloissa ja Kanadassa:
Libyanarabia
Libyanarabia on Libyassa puhuttava arabian puhekielimuoto. Sitä puhuu äidinkielenään noin neljä miljoonaa ihmistä, minkä lisäksi Libyan berberikielten kuten awijilah’n puhujat käyttävät sitä toisena kielenä. Libyanarabia on hyvin samanlaista kuin Tunisian eteläosassa asuvien beduiinien puhuma tunisianarabia. Libyan lisäksi libyanarabiaa puhutaan Egyptin länsiosassa ja Nigerissä.
Samsara
thumb|200px|Perinteinen tiibetiläinen kuva elämänpyörästä ja samsaran erilaisista ilmenemistavoista. Samsara ('läpikulku', 'eteneminen monien vaiheiden kautta') on elämän kiertokulku buddhalaisuuden, hindulaisuuden ja jainalaisuuden uskontojen näkökantojen mukaan. Uskontojen näkökannoilla on perustavia eroja samsaran suhteen.
Wiljami Myllylä
Seuraura
Myllylä on Kokkolan Hermeksen kasvatti. C2-juniori-ikäisenä hän lähti JYPiin kaudeksi 2015–2016. Myllylä oli C-nuorten SM-sarjassa joukkueensa paras syöttäjä 20 syöttöpisteellään. Seuraavaksi kaudeksi 2016–2017 hän siirtyi Vaasan Sportiin, jossa Myllylä pelasi C- ja B-nuorissa. Hän palasi kuitenkin kesken kauden kasvattajaseuraansa Hermekseen ja siirtyi seuran A-nuorten Mestisjoukkueeseen.
Heinäkuussa 2017 Myllylä teki Hermeksen kanssa vuoden mittaisen Mestis-sopimuksen. Hän pelasi kauden 2017–2018 suurimmaksi osaksi seuran A-nuorissa, joiden varakapteenina Myllylä toimi. Hän teki A-nuorten Mestiksen runkosarjassa 36 ottelussa tehot 42+26=68, joilla Myllylä voitti koko sarjan maalipörssin ja sijoittui pistepörssissä toiseksi edellään vain Ketterän Jesse Viskari. Mestiksessä vain 16-vuotias Myllylä pelasi seitsemän runkosarjaottelua tehopistein 2+1=3 sekä kolme karsintasarjan ottelua ilman tehopisteitä.
Toukokuussa 2018 Myllylä teki kolmivuotisen SM-liigasopimuksen Helsingin IFK:n kanssa. Hän pelasi kauden 2018–2019 vielä kokonaan seuran A-nuorissa. Myllylä oli tehoilla 20+20=40 joukkueen paras maalintekijä ja toiseksi paras pistemies Axel Rindellin jälkeen. Myös kauden 2019–2020 Myllylä aloitti HIFK:n A-nuorissa, joiden paras maalintekijä hän oli 22 osumallaan. Myllylä pelasi HIFK:n SM-liigajoukkueessa ensimmäisen ja kauden ainoaksi jääneen ottelunsa 13. joulukuuta 2019 vieraissa Porin Ässiä vastaan, kun hänelle avautui paikka joukkueen kokoonpanosta loukkaantumisten ja maajoukkue-edustusten myötä. Myllylä merkittiin HIFK:n nelosketjun oikeaan laitaan Juho Keräsen ja Rasmus Heljangon viereen. Hän sai ottelussa jääaikaa 4.38 minuuttia. Myllylä pelasi kauden aikana myös neljä ottelua lainalla Hermeksen Mestis-joukkueessa; kaksi ottelua sekä joulukuussa 2019 että helmikuussa 2020.